b'\n_START_ARTICLE_\nTUNIS\n_START_SECTION_\nDistribuert operativsystem\n_START_PARAGRAPH_\nTUNIS var et eksperimentelt distribuert operativsystem som ble utviklet ved University of Toronto i Canada. Det var et av flere slike eksperimentelle operativsystemer som ble utviklet p\xc3\xa5 ulike universiteter p\xc3\xa5 begynnelsen av 1980-tallet. Det h\xc3\xb8rer inn i samme familie som Accent fra Carnegie Mellon University, Roscoe/Arachne og Charlotte fra University of Wisconsin, Amoeba 809 fra Vrije Universiteit Amsterdam, Eden fra University of Washington, LOCUS 845 fra University of California, Los Angeles (UCLA) og V system fra Stanford University._NEWLINE_UNIX er et tidsdelt operativsystem: I et datanett simulerer det parallellisme ved \xc3\xa5 svitsje mellom ulike datamaskiner. Dette skjer s\xc3\xa5 raskt, at brukerne gis den illusjon at flere datamaskiner i datanettet kj\xc3\xb8rer samtidig. Videre er UNIX et sentralisert operativsystem: Hele datanettet styres fra en sentral datamaskin, og hvis denne g\xc3\xa5r ned, g\xc3\xa5r hele datanettet ned._NEWLINE_Distribuerte operativsystemer er derimot basert p\xc3\xa5 virkelig parallell databehandling: Fysisk separate nav kj\xc3\xb8rer parallelt og uavhengig av hverandre, og intet enkelt nav kan f\xc3\xa5 hele datanettet til \xc3\xa5 krasje.'